เรื่องร้องเรียน (สะพาน,ถนน,ความปลอดภัย) วันที่ 2022-07-01 06:05:23 — แขวงบางกะปิ เขตห้วยขวาง กรุงเทพมหานคร
สะพานลอยสำหรับรถยนต์ บนถนนเพชรบุรีตัดใหม่ ข้ามถนนอโศก ช่วงทางลง ขาออกเมือง (มุ่งหน้าคลองตัน)

ควรจะตีเส้นจราจร 4 เลน (ลงจากบนสะพาน 2 เลน และ 2 เลนด้านล่าง ไม่ขึ้นสะพาน) ให้เหลือ 3 เลนบนถนนเพชรบุรีฯ อย่างไร

เดิมก่อนปิดซ่อมสะพานลอย: ตีเส้นจราจรให้เลนขวา ลงมาจากสะพานลอย เบี่ยงมาเข้าเลนขวาสุดของถนนเพชรบุรีฯ, ตีเส้นให้เลนซ้าย ลงมาจากสะพานลอย เบี่ยงมาเข้าเลนกลางของถนนเพชรบุรีฯ, เพราะรถลงมาจากสะพานลอยทั้ง 2 เลน มีความเร็ว, ส่วนรถ 2 เลนซ้ายบนถนนเพชรบุรีฯ ขาออก (ไม่ได้ขึ้นสะพานลอย) ตีเส้นให้รวมกันเป็น 1 เลนเพื่อมาเข้าเลนซ้ายสุดของถนนเพชรบุรีฯ เพราะรถ 2 เลนด้านล่าง ความเร็วต่ำกว่ารถที่ลงมาจากสะพานลอย
- แบบนี้ OK -

หลังซ่อมสะพานลอยเสร็จ มีการตีเส้นใหม่: ตีเส้นจราจรให้เลนขวา ลงมาจากสะพานลอย ไม่มีที่ไปไหน (ทำให้ต้องเบียดซ้ายกับรถเลนซ้ายที่ลงมาจากสะพานลอย), ตีเส้นให้เลนซ้ายที่ลงจากสะพานลอย ตรงไปเข้าเลนขวาสุดของถนนเพชรบุรีฯ, ส่วนรถ 2 เลนซ้ายบนถนนเพชรบุรีฯ ขาออก (ไม่ได้ขึ้นสะพานลอย) ตีเส้นให้ตรงไปเข้าเลนซ้ายสุด และเลนกลางของถนนเพชรบุรีฯ
- คนตีเส้นใหม่ไม่ได้ขับรถจุดนี้ ทำให้รถลงสะพานมาด้วยความเร็ว 2 เลนเบียดกันที่จะเข้าเลนขวาสุดของถนนเพชรบุรีฯ ซึ่งอันตรายมาก และรถลงสะพานเลนขวาอาจจะเสยเกาะกลางถนน (ตามวงแดง) หรือพุ่งเข้าไปในเลนฝั่งตรงข้ามได้ เพราะตีเส้นให้รถลงสะพานเลนขวาไม่มีทางไป -